Frank Dahlgaard (UP), 2000-05-05:
Jeg vil gerne spørge hr. Kim Behnke, om han ikke er overrasket over, at Venstre, som ser ud til måske at blive Danmarks største og regeringsbærende parti efter næste valg, har en sådan indstilling til et så vigtigt område.
Et parti, der kalder sig borgerligt.
Jeg undrer mig.
Jamen jeg kan ikke regne.
Jeg vil gerne sige tak til ordførerne fra Dansk Folkeparti, fra Frihed 2000 og fra Det Konservative Folkeparti og også en særlig tak til Kristeligt Folkepartis ordfører, som var deres ansvar bevidst, og som er positivt indstillede over for denne forespørgsel, fordi de erkender, at der faktisk er et stort problem med manglende kundskaber og viden og interesse og overblik i disse kulturbærende fag.
En stor tak til dem.
Og som sagt er jeg dybt skuffet over Venstres tale her og partiets budskaber, som jeg ikke rigtig kan forstå på anden måde, end at det her er sådan lidt ligegyldigt.
Der er heldigvis stadig væk forskel på Det Konservative Folkeparti og Venstre.
Det er jo lige før, man kunne ønske sig tilbage
igen, men kun lige før.
Så vil jeg sige, at dem, der erkender eller mener, at der overhovedet er et problem her, kan man jo stille det spørgsmål: Hvem har ansvaret?
Hvem har skylden?
Er det skolen, er det folkeskolen?
Jo, det mener jeg jo nok delvis.
Er det forældrene?
Jo, det er det så sandelig også.
Er det samfundets skyld og hele udviklingen?
Jo, zapperkulturen
Man kan pege på mange ting, men jeg mener, at det til dels er skolens skyld. Når formanden for gymnasiets historielærerforening skal kommentere en sådan rystende undersøgelse som den, Jyllands-Posten gennemførte i marts måned, og siger, at nå ja, der er så mange årstal, og det er jo ikke så vigtigt, og der er så meget andet, så er det et uhyggeligt signal, for så er der nogle voksne mennesker, som har med tingene at gøre ude i skolen på dette område, historie, som ikke er deres opgave voksen, og så ligger ansvaret jo selvfølgelig her i Folketinget.
Et flertal i Folketinget med Socialdemokratiet og regeringen i spidsen, men selvfølgelig også med SF og desværre nogle af de andre partier, mener ikke, at der er noget problem, mener, at det er godt nok, mener, at de tiltag, der er i gang, kører, og at der ikke er brug for mere. SF's ordfører har jeg lyst til lige at give en kommentar.
SF's ordfører spurgte mig som stiller af forespørgslen, om ikke børnene mere skal på udflugter til museer osv. Jo, men lad os i øvrigt stoppe udflugterne og den snakken sig bort fra, at her er et kæmpemæssigt problem, som gør unge rodløse og uden kendskab til den verden, de lever i, og det, der har ført frem til den, og alle disse ting, som giver én rødder, og som giver én ståsted.
Jeg ville gerne, hvis der havde været mere tid, have knyttet nogle kommentarer til den manglende viden omkring kristendom, som jeg finder er et utrolig vigtigt fag.
Uanset om man er medlem af folkekirken og er troende, er det vigtigt, når man bor og lever i Danmark, at have kendskab til Bibelen, bibelhistorien, for ellers er der masser af ting i litteraturen og i kunsten i øvrigt, som man simpelt hen ikke forstår, symboler og den slags, fordi det viser hen til kristendommen og bibelhistorien.
Derfor er det nødvendigt at vide.
Hun skriver: »Når jeg underviser mine seminariestuderende på Blaagaard Seminarium, kan jeg se, at deres manglende viden om såvel kristendom som historie er enorm«.
Vi har nu fået demonstreret, at regeringen og et flertal i Folketinget fortsat er dybt uansvarlige og slet ikke erkender, at der er noget problem.
Det er pinligt, men historiens dom bliver hård.